આગામી વર્ષે યોજાનારા વર્લ્ડકપની તૈયારીઓને નજરમાં રાખી રોહિત શર્માની કેપ્ટનશિપમાં યંગ ટર્ક આજે ત્રિકોણીય ટી-૨૦ શ્રેણીમાં યજમાન શ્રીલંકા સામે જંગે ચડવા મેદાનમાં ઊતરશે. આ બંને ટીમ આ સિઝનમાં ૧૮ વાર એકબીજા સામે ટકરાઈ ચૂકી છે. હવે આ ટક્કરમાં કેટલી રોચકતા રહેશે એ તો સ્ટેડિયમમાં દર્શકોની હાજરી જ બતાવી શકશે. આ શ્રેણીની ત્રીજી ટીમ બાંગ્લાદેશ છે. આજની મેચ રાત્રે ૭.૦૦ વાગ્યાથી શરૂ થશે.